Covid-19 ‘hantui’ pemain
TIGA invididu diuji positif Covid-19 di Cologne dan akan dikuarantin selama 14 hari, jelas kelab Bundesliga itu semalam sekali gus memberi tamparan buat saingan bola sepak Jerman yang diharapkan bersambung bulan ini. “Cologne
melakukan ujian Covid-19 kepada seluruh pasukan dan staf kejurulatihan termasuk
staf sokongan Khamis lalu. Tiga disahkan positif manakala yang lain bebas
daripada jangkitan. “Selepas
penilaian kes berkenaan oleh pihak kesihatan yang bertanggungjawab, tiga
individu berkenaan yang diuji positif akan menjalani kuarantin 14 hari. “Cologe
tidak akan mendedahkan sebarang nama bagi menjaga hak peribadi pesakit,”
kata kelab berkenaan. Kelab
berkenaan akan meneruskan latihan seperti biasa dalam persediaan untuk saingan
Bundesliga manakala ujian seterusnya bakal dilakukan berikutan protokol
kesihatan dan keselamatan liga. “Kami
sekarang melihat kepada aspek kehidupan seharian dengan konsep mengesan dan
mengurangkan risiko di peringkat awal “Kami
akan memberi keyakinan bahawa konsep ini mampu membolehkan pemain berlatih
dengan selamat tanpa sebarang jangkitan,” kata ketua pasukan kesihatan
liga Jerman, Tim Meyer. Bundesliga
mensasarkan 9 Mei untuk kembali meneruskan saingan tetapi masih menanti
kebenaran daripada pihak kerajaan. Kelewatan keputusan yang sepatutnya
diumumkan minggu ini bermakna liga tidak boleh disambung sebelum 16 Mei. Sementara
itu, Kesemua 20 kelab Serie A tetap menyatakan keinginan mereka untuk
melengkapkan saingan musim ini selepas wilayah Emilia-Romagna menjadi yang
pertama membuka ruang untuk berlatih sekali gus melanggar perintah kerajaan. Sidang
video tergempar kelab-kelab Serie A diadakan sejurus selepas Menteri Sukan
Itali Vincenzo Spadafora mengumumkan peluang untuk liga bersambung semakin
tipis. Presiden
liga, Paolo Dal Pino menyatakan selepas mesyuarat itu beliau bersetuju untuk
berdialog dengan pihak kerajaan selepas mendapat sokongan semua kelab. Spadafora
memberi amaran bahawa kerajaan menamatkan saingan musim ini selepas tertangguh
sejak 9 Mac jika Persekutuan Bolasepak Itali (FICGC) gagal meyakinkan mereka
berkenaan dengan protokol kesihatan dan keselamatan. Mesyuarat
FIGC 8 Mei ini bakal menjadi penentu sama ada saingan akan bersambung atau
tidak. Sementara
itu, wilayah Emilia-Romagna memberi pelepasan buat kelab tempatan pasukan Serie
A, Bologna, Parma, SPAL dan Sassuolo, untuk menyambung latihan di pusat sukan
bermula 4 Mei ini. Presiden
Emilia-Romagno bersetuju membenarkan atlet profesional berlatih bersendirian dengan
syarat menjaga penjarakan sosial dan tidak berkumpul beramai-ramai. Gergasi
selatan Napoli turut merancang kembali berlatih selepas cadangan berkenaan
aspek keselamatan mereka mendapat sokongan pihak berkuasa tempatan. Presiden
FIGC Gabriele Gravina sebelum ini berkata, membatalkan musim ini akan membunuh
bola sepak Itali dengan jangkaan kerugian lebih 800 juta euro (RM3.81 bilion)
meliputi hak penyiaran, penajaan, tiket dan pemasaran bakal dihadapi. Itali mencatat 28,000 korban akibat
pandemik Covid-19 dan langkah menamatkan musim dilihat sebagai jalan terbaik
ketika ini. – AFP 
See author's posts
